CELEX: C2004/094/15
Language: da
Date: 2004-04-17 00:00:00
Title: Domstolens dom (Femte Afdeling) af 4. marts 2004 i sag C-334/02, Kommissionen for De Europæiske Fællesskaber mod Den Franske Republik

17.4.2004   
            
            
               DA
            
            
               Den Europæiske Unions Tidende
            
            
               C 94/8
            
         
      DOMSTOLENS DOM
   
   (Femte Afdeling)
   af 4. marts 2004
   i sag C-334/02, Kommissionen for De Europæiske Fællesskaber mod Den Franske Republik (1)
   
   (»Traktatbrud - fri udveksling af tjenesteydelser - frie kapitalbevægelser - beskatning af kapitalafkast - skyldner, som ikke er hjemmehørende eller etableret i Frankrig - udelukket at anvende en sats for indeholdelser med frigørende virkning - national lovgivning ikke i overensstemmelse med fællesskabsretten«)
   (2004/C 94/15)
   Processprog: fransk
   I sag C-334/02, Kommissionen for De Europæiske Fællesskaber (befuldmægtigede: R. Lyal og C. Giolito), og med valgt adresse i Luxembourg, mod Den Franske Republik (befuldmægtigede: G. de Bergues og P. Boussaroque), angående en påstand om, at det fastslås, at Den Franske Republik har tilsidesat de forpligtelser, der påhviler den i henhold til artikel 49 EF og 56 EF, idet den fuldstændig udelukker, at satsen for indeholdelser med frigørende virkning kan anvendes på afkast af kapitalanbringelser og kontrakter som omhandlet i artikel 125-0 A og 125 A i code général des impôts, når skyldneren ikke er hjemmehørende eller etableret i Frankrig, har Domstolen (Femte Afdeling), sammensat af dommerne P. Jann (refererende dommer), som fungerende formand for Femte Afdeling, og C.W.A. Timmermans og S. von Bahr; generaladvokat: D. Ruíz-Jarabo Colomer; justitssekretær: ekspeditionssekretær M. Múgica Arzamendi, den 4. marts 2004 afsagt dom, hvis konklusion lyder således:
   
               1)
            
            
               Den Franske Republik har tilsidesat de forpligtelser, der påhviler den i henhold til artikel 49 EF og 56 EF, idet den fuldstændig udelukker, at satsen for indeholdelser med frigørende virkning kan anvendes på afkast af kapitalanbringelser og kontrakter som omhandlet i artikel 125-0 A og 125 A i code général des impôts, når skyldneren ikke er hjemmehørende eller etableret i Frankrig.
            
         
               2)
            
            
               Den Franske Republik betaler sagens omkostninger.
            
         
      (1)  EFT C 261 af 26.10.2002.